CELEX: C2005/115/12
Language: lt
Date: 2005-05-14 00:00:00
Title: 2005 m. kovo 10 d. Teisingumo Teismo sprendimas (pirmoji kolegija), Byloje C-491/03 (dėl Hessischer Verwaltungsgerichtshof prašymo priimti prejudicinį sprendimą): Ottomar Hermann prieš Stadt Frankfurt am Main (Netiesioginiai mokesčiai — Direktyva 92/12/EEB — Savivaldybės mokestis už alkoholinių gėrimų tiekimą, skirtą jų suvartojimui iš karto įsigijimo vietoje)

14.5.2005   
            
            
               LT
            
            
               Europos Sąjungos oficialusis leidinys
            
            
               C 115/6
            
         
      TEISINGUMO TEISMO SPRENDIMAS
   
   (pirmoji kolegija)
   2005 m. kovo 10 d.
   Byloje C-491/03 (dėl Hessischer Verwaltungsgerichtshof prašymo priimti prejudicinį sprendimą): Ottomar Hermann prieš Stadt Frankfurt am Main
       (1)
   
   (Netiesioginiai mokesčiai - Direktyva 92/12/EEB - Savivaldybės mokestis už alkoholinių gėrimų tiekimą, skirtą jų suvartojimui iš karto įsigijimo vietoje)
   (2005/C 115/12)
   Proceso kalba: vokiečių
   Byloje C-491/03 dėl Hessischer Verwaltungsgerichtshof (Vokietija) 2003 m. spalio 1 d. sprendimu, kurį Teisingumo Teismas gavo 2003 m. lapkričio 20 d., pagal EB sutarties 234 straipsnį pateikto prašymo priimti prejudicinį sprendimą byloje Ottomar Hermann (Volkswirt Weinschänken GmbH bankroto administratorius) prieš Stadt Frankfurt am Main Teisingumo Teismas (pirmoji kolegija), kurį sudaro kolegijos pirmininkas P. Jann, teisėjai K. Lenaerts (pranešėjas), N. Colneric, K. Schiemann ir E. Juhász; generalinis advokatas D. Ruiz-Jarabo Colomer, sekretorius sekretoriaus pavaduotojas H. von Holstein, 2005 m. kovo 10 d. priėmė sprendimą, kurio rezoliucinėje dalyje nurodyta:
   
               1)
            
            
               Mokestis, kuriuo vykdant restorano veiklą apmokestinamas alkoholinių gėrimų tiekimas už atlygį, skirtas jų suvartojimui iš karto įsigijimo vietoje, turi būti laikomas mokesčiu už paslaugų, susijusių su akcizais apmokestinamais produktais, teikimą, kuris nėra apyvartos mokestis, 1992 m. vasario 25 d. Tarybos direktyvos 92/12 dėl bendros tvarkos, susijusios su akcizais apmokestinamais produktais, ir jų laikymu, judėjimu ir kontrole 3 straipsnio 3 dalies antros pastraipos prasme.
            
         
               2)
            
            
               „T(os) pač(ios) sąlyg(os)“, taikomos į Direktyvos 92/12 3 straipsnio 3 dalies antros pastraipos taikymo sritį patenkantiems mokesčiams, reiškia vienintelę minėtos dalies pirmoje pastraipoje nustatytą sąlygą, t. y. „jeigu tokių mokesčių taikymas nereikalauja prekybos tarp valstybių narių atveju atlikti formalumus kertant sieną“.
            
         
      (1)  OL C 47, 2004 2 21.